Kompetencefordelingsplan 
Sagsfremstilling 
22.       Kompetencefordelingsplan - Åbent 
  
  
SAGENS INDHOLD 
Byrådet besluttede 24. juni 2008 den overordnede kompetencefordeling mellem Byråd, Økonomiudvalg, fagudvalg 
og administration.  
  
Kompetencefordelingsplanen tager udgangspunkt i, at kompetencen til at fastlægge de overordnede rammer for 
Favrskov Kommunes virksomhed ligger hos Byrådet som øverste besluttende organ.  
  
Det vil sige, at det er Byrådet, der tager stilling til alle beslutninger af grundlæggende betydning for [adresse] 
Kommune som helhed, herunder til politikker for et givent område. Det er også Byrådet, der har kompetencen til at 
tage stilling til principielle og særligt betydningsfulde sager.  
  
Derimod er generel myndighedsudøvelse og almindelig sagsbehandling i overensstemmelse med den eksisterende 
lovgivning, vedtagne politikker og retningslinjer, herunder bl.a. konkrete afgørelser og beslutninger, der ikke er af 
politisk karakter, men mere beror på en sagkyndig vurdering af f.eks. tekniske eller juridiske forhold, henlagt til 
administrationen. 
  
Kompetencefordelingsplanen er opbygget således, at der indledningsvis er tre afsnit, der beskriver 
kompetencefordelingen for en række beslutninger af tværgående karakter. Det drejer sig bl.a. om beslutninger 
vedrørende politisk og administrativ organisering, økonomi og personale.  
  
Herudover er der separate afsnit, som knytter sig til de enkelte udvalgsområder, der mere specifikt viser fordelingen 
af kompetence i forhold til de opgaver, der henhører under udvalgene.  
  
VURDERING 
Siden kompetencefordelingsplanens vedtagelse i 2008 er kommunens styrelsesvedtægt blevet ændret samtidig 
med, at der er foretaget en række organisatoriske ændringer. Dertil kommer, at der politisk er truffet konkrete 
delegationsbeslutninger, der supplerer kompetencefordelingsplanen på forskellige områder.  
  
Kompetencefordelingsplanen er som følge heraf blevet opdateret både med hensyn til struktur og indhold. Den 
 
Teknik- og 
Miljøudvalget 
6. marts 2014 
Sagsnr. 710-2007-
2990 
Dok.nr. 710-2014-
52235 
Sagsbehandler 
DPLOMM 
  
Tidl. politisk behandling 
BY, 24.06.08, pkt. 102 
Forventet sagsgang 
TM-U, ØK, BY 
Lovgrundlag 
  
ændrede opbygning af kompetencefordelingsplanen skal i højere grad afspejle den politiske udvalgsstruktur og 
dermed skabe en større overskuelighed i forhold til de forskellige politikområder. 
  
Det findes endvidere hensigtsmæssigt, at det nytiltrådte Byråd tager stilling til den overordnede 
kompetencefordeling i [adresse].  
  
I kompetencefordelingsplanen er der foretaget en række konsekvensrettelser som følge af den ændrede 
styrelsesvedtægt for Favrskov Kommune. Derudover har der på nogle områder vist sig at være behov for en mere 
hensigtsmæssig fordeling af kompetencen mellem de politiske udvalg eller mellem de politiske udvalg og 
administrationen. Det drejer sig bl.a. om afgivelse af høringssvar, der foreslås udvidet med yderligere to punkter, 
således at der sondres mellem forskellige typer af høringssvar. Dette indebærer, at høringssvar af særlig principiel 
eller overordnet politisk karakter skal godkendes af Byrådet, høringssvar af principiel eller politisk karakter inden for 
de enkelte fagområder skal godkendes af det stående udvalg, og at høringssvar af indholdsmæssig, juridisk eller 
teknisk/fagspecifik karakter er henlagt til forvaltningen.  
  
I vedlagte bilag redegøres nærmere for øvrige ændringer, der er foretaget i forhold til tidligere. Desuden indeholder 
bilaget en oversigt over konkrete delegationsbeslutninger, der er truffet af fagudvalg, Økonomiudvalget eller Byrådet 
siden 2008. I det omfang der er sket ændringer af eksisterende punkter i kompetencefordelingsplanen, f.eks. af 
sproglig eller indholdsmæssig karakter, vil dette fremgå med korrekturrettelser.  
  
Som følge af den forventede endelige vedtagelse af implementeringen af folkeskolereformen vil der være behov for 
at justere kompetencefordelingsplanen på en række områder på skoleområdet. Det drejer sig bl.a. om 
kvalitetsrapporten, læseplaner for nye valgfag, konvertering af understøttende undervisning til fagdelte timer, 
dispensation til nedskalering af understøttende undervisning, dispensation for den daglige undervisningstid i 
indskolingen samt bestemmelser vedrørende skolebestyrelser.  
  
Kompetencefordelingsplanen vil løbende blive opdateret, når Byrådet træffer nye beslutninger, der ændrer på 
fordelingen af kompetencen mellem de politiske udvalg eller mellem de politiske udvalg og administrationen.  
  
INDDRAGELSE/KOMMUNIKATION 
Efter endelig vedtagelse gøres kompetencefordelingsplanen tilgængelig på [adresse] hjemmeside. 
  
ØKONOMISKE KONSEKVENSER 
Ingen 
  
INDSTILLING 
Teknik- og kulturdirektøren indstiller til Byrådet: 
  
1. At udkast til kompetencefordelingsplan godkendes. 
  
BESLUTNING 
  
  
  
Bilag 
  
  
  
Notat vedr. kompetencefordelingsplanens 
opbygning og struktur samt oversigt over 
delegationsbeslutninger 
710-2014-10263 
UDKAST til ny kompetencefordelingsplan (pdf) 
710-2014-51480 
  
Teknik- og Miljøudvalget, 6. marts 2014: 
Fraværende: Michael Clausen, Paw Mogensen 
  
Indstilles godkendt, med følgende ændringer: 
  
1.1.13: tilføjes...Natur- og Miljøklagenævnet m.v. 
7.2.1: parentes foreslås fjernet omkring (I), så Teknik- og Miljøudvalget indstiller. 
7.13.7: Ændres, så det fastholdes, at det forsat kun er ved projekter til over 10. mio. kroner, at der skal 
nedsættes et byggeprogramudvalg. 
  
